22.8.2023
RO
Jurnalul Oficial al Uniunii Europene
L 207/3
(14)
În paralel, la deschiderea investigației, Comisia a pus la dispoziție online chestionare pentru producătorii-exportatori, importatorii neafiliați, utilizatori și producătorii din Uniune.
În plus, ea a trimis reclamanților un chestionar privind macrodatele.
Chestionarele au fost puse și la dispoziția importatorilor neafiliați și a utilizatorilor pe același site de internet al DG Comerț (9).
(15)
Toate părțile au fost invitate să își facă cunoscute punctele de vedere, să transmită informații și să furnizeze dovezi justificative în termenele stabilite în avizul de deschidere.
De asemenea, părțile interesate au avut posibilitatea de a formula observații cu privire la deschiderea investigației și de a solicita să fie audiate de Comisie și/sau de consilierul-auditor pentru proceduri comerciale.
1.7.
Eșantionarea
1.7.1.
Eșantionarea producătorilor-exportatori din RPC (16)
În avizul de deschidere a investigației de reexaminare în perspectiva expirării măsurilor, Comisia a afirmat că ar putea constitui un eșantion de producători-exportatori în conformitate cu articolul 27 din regulamentul de bază.
(17)
Pentru a decide dacă eșantionarea era necesară și, în caz afirmativ, pentru a constitui un eșantion, Comisia a solicitat tuturor producătorilor-exportatori din RPC să furnizeze informațiile specificate în avizul de deschidere.
Niciun producător-exportator nu s-a manifestat.
(18)
În plus, Comisia a solicitat Misiunii RPC de pe lângă Uniunea Europeană să identifice și/sau să contacteze alți eventuali producători-exportatori care ar fi interesați să participe la investigație.
Nu s-a primit însă niciun răspuns.
(19)
Prin urmare, Comisia a informat autoritățile din RPC că, în lipsa cooperării, intenționează să recurgă la utilizarea datelor disponibile în temeiul articolului 28 din regulamentul de bază în cadrul examinării continuării sau reapariției subvenționării.
Autoritățile din RPC nu au răspuns.
1.7.2.
Eșantionarea producătorilor din Uniune (20)
În avizul de deschidere a investigației de reexaminare efectuată în perspectiva expirării măsurilor, Comisia a afirmat că a constituit în mod provizoriu un eșantion de producători din Uniune.
Comisia a constituit eșantionul pe baza reprezentativității în ceea ce privește volumul producției și al vânzărilor de produs similar în UE între 1 ianuarie și 31 decembrie 2021.
Acest eșantion a fost format din 3 producători din Uniune.
Producătorii din Uniune incluși în eșantion au reprezentat aproximativ 41 % din volumul total estimat al producției și 37 % din vânzările estimate de produs similar în Uniune.
Comisia a invitat părțile interesate să transmită observații în legătură cu eșantionul provizoriu.
Nu s-au primit observații cu privire la eșantionul provizoriu și, prin urmare, eșantionul provizoriu a fost confirmat.
Eșantionul este reprezentativ pentru industria din Uniune.
1.7.3.
Eșantionarea importatorilor neafiliați (21)
Pentru a decide dacă eșantionarea era necesară și, în caz afirmativ, pentru a constitui un eșantion, Comisia a solicitat tuturor importatorilor neafiliați cunoscuți să furnizeze informațiile specificate în avizul de deschidere.
Cu toate acestea, niciun importator nu a cooperat cu Comisia și nu a furnizat informațiile solicitate.
1.8.
Chestionarele și vizitele de verificare (22)
Comisia a trimis un chestionar Guvernului Republicii Populare Chineze („GC”).
Nu s-a primit niciun răspuns la chestionar.
(9) https://tron.trade.ec.europa.eu/investigations/case-view?caseId=2616